Gerið HARRAN stóran saman við mær, latið okkum saman seta navn Hansara høgt! Kafe hósmorgun Kafein er opin hvønn hósdag kl. 10 til 12 og øll eru hjartaliga vælkomin. Tað er í mestan mun tilkomin og eldri, sum savnast at njóta góða samfelagið og hugnan í kafeini, har vanliga eisini eitt lítið sanglið er við. Eisini børn og ung koma, eitt nú úr skúlanum, at fáa sær ein drekkamunn. Ábyrgd hevur Hanna Purkhús, + 298 261241 Afturlit: Tá ið gamla Betesda varð tikið niður og nýggjur salur bygdur frá 2012 til 2014, leigaði samkoman høli við Klaksvíksvegin. Í hesum tíðarskeiðnum kveiktist hugskotið um at lata salin eitt sindur meira upp fyri nærumhvørvinum. Hetta tiltak fekk góða undirtøku og flutti við heim á Biskupsstøð, tá ið samkoman flutti inn í nýggja Betesda.